Document ID: 32004R2278

KOMISIJAS REGULA (EK) Nr. 2278/2004
(2004. gada 30. decembris),
ar kuru groza Regulu (EK) Nr. 2759/1999, ar ko nosaka to, kā piemērot Padomes Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 21. jūnija Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (1), un jo īpaši tās 12. panta 1. punktu,
tā kā:
(1)
Padomes 1999. gada 17. maija Regulas (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un dažu regulu grozīšanu un atcelšanu (2), kurā jaunākie grozījumi izdarīti ar Regulu (EK) Nr. 1783/2003 (3), 26. panta 1. punkts ietver dažus noteikumus, kas nav tieši piemērojami saņēmējvalstīm saskaņā ar Regulu (EK) Nr. 1268/1999. Tāpēc 26. pants turpmāk nevar attiekties uz 3. pantu Komisijas Regulā (EK) Nr. 2759/1999 (4). Tāpēc Regulas (EK) Nr. 2759/1999 3. panta 1. punktā jāiekļauj īpaši noteikumi, lai ņemtu vērā situāciju attiecībā uz kandidātvalstīm.
(2)
Regulas (EK) Nr. 1268/1999 8. pants attiecas uz Kopienas ieguldījumu likmi un atbalsta intensitāti. Šā panta 2. punkts palielina valsts atbalsta maksimālo apjomu attiecībā uz ieguldījumiem lauku saimniecībās, cita starpā, arī ieguldījumiem, ko veic jaunie lauksaimnieki, un/vai ieguldījumiem kalnu rajonos. Šie termini ir jādefinē, ievērojot principus, ko piemēro dalībvalstīm.
(3)
Tāpēc Regula (EK) Nr. 2759/1999 ir attiecīgi jāgroza.
(4)
Šajā regulā paredzētie pasākumi ir saskaņā ar Lauksaimniecības struktūru un lauku attīstības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2759/1999 groza šādi:
1)
Regulas 3. panta 1. punktu aizstāj ar šādu:
“1. Atbalstu var piešķirt ieguldījumiem, kas uzskaitīti Regulas (EK) Nr. 1257/1999 25. pantā un saistīti ar to lauksaimniecības un zivsaimniecības produktu pārstrādes un tirdzniecības uzlabošanu, kuri iekļauti līguma I pielikumā. Lauksaimniecības produktu izcelsmes valstij jābūt kādai no Kopienas kandidātvalstīm, bet tas neattiecas uz zivsaimniecības produktiem. Šo atbalstu nevar piešķirt ieguldījumiem, kas saistīti ar mazumtirdzniecību.
Atbalstu piešķir tām personām, kas tieši atbildīgas par ieguldījumu finansēšanu uzņēmumos, kuri atbilst šīs regulas 2. panta 2. punkta pirmajā un otrajā ievilkumā izklāstītajiem nosacījumiem.
Tomēr, ja ar acquis communautaire saistītie obligātie standarti attiecībā uz vidi, higiēnu un dzīvnieku labklājību pieņemti īsi pirms pieteikuma iesniegšanas, atbalstu piešķir ar nosacījumu, ka attiecīgā saimniecība nodrošina atbilstību jaunajiem nosacījumiem līdz ieguldījuma īstenošanas beigām.”
2)
Regulas 8. panta 4. punktu aizstāj ar šādu:
“4. Regulas (EK) Nr. 1268/1999 8. panta 2. punkta īstenošanas nolūkā ir spēkā šādas definīcijas:
a)
“jaunie lauksaimnieki” ir lauksaimnieki, kuri brīdī, kad tiek pieņemts lēmums par atbalsta piešķiršanu, ir jaunāki par 40 gadiem un kuriem ir atbilstošas profesionālās iemaņas un kompetence;
b)
“kalnu rajoni” ir kalnu rajoni, kā noteikts Regulas (EK) Nr. 1257/1999 18. panta 1. punktā;
c)
“valsts atbalsts” ir visa palīdzība, kas ir vai nav piešķirta programmas ietvaros.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 30. decembrī

Labels: 18
15
19
6